b"\n_START_ARTICLE_\nEduardo Mendicutti\n_START_SECTION_\nBiografia\n_START_PARAGRAPH_\nVa cursar els estudis preuniversitaris als col\xc2\xb7legis de La Salle i a l'institut Padre Luis Coloma de Jerez. El 1972 es trasllad\xc3\xa0 a Madrid, on obtingu\xc3\xa9 el t\xc3\xadtol de periodista; des de llavors col\xc2\xb7labora en diferents diaris i revistes. L'any 1973 obting\xc3\xa9 el premi S\xc3\xa8sam amb la seva primera novel\xc2\xb7la, Tatuaje, que va ser censurada i encara est\xc3\xa0 in\xc3\xa8dita. La seva segona novel\xc2\xb7la Cenizas (1974) va apar\xc3\xa8ixer per entregues a la revista Gr\xc3\xa0cia; el seu primer llibre publicat va ser Una mala noche la tiene qualquiera l'any 1982 en una editorial de Saragossa. Despr\xc3\xa9s Tusquets Editors ha anat publicant, amb \xc3\xa8xit creixent de cr\xc3\xadtica i de p\xc3\xbablic a Espanya i a l'estranger, les obres de Mendicutti. Director de publicacions de Tecniberia; ha obtingut diversos premis i les seves obres han estat tradu\xc3\xafdes a diversos idiomes. \xc3\x89s columnista del diari El Mundo des de la seva fundaci\xc3\xb3 i escriu tamb\xc3\xa9 en la revista gai Zero."